钦定古今图书集成/明伦汇编/交谊典/第073卷 > 《赠秀才入军十九首》嵇康
## 钦定古今图书集成/明伦汇编/交谊典/第073卷 > 《赠秀才入军十九首》嵇康

鸳鸯于飞，肃肃其羽。朝游高原，夕宿兰渚。邕邕和鸣，
顾盼俦侣。俛仰慷慨，优游容与。

二

鸳鸯于飞，啸侣命俦。朝游高原，夕宿中洲。交颈振翼，
容与清流。咀嚼兰蕙，俛仰优游。

三

泳彼长川，言息其浒。陟彼高冈。言刈其楚。嗟我征迈，
独行踽踽。仰彼《凯风》。涕泣如雨。

四

泳彼长川，言息其沚。陟彼高冈，言刈其杞。“嗟我独征，
靡瞻靡恃。仰彼《凯风》，载坐载起。”

五

穆穆惠风，扇彼轻尘。奕奕素波，转此游鳞。伊我之劳，
有怀佳人。寤言永思，实锺所亲。

六

所亲安在？“舍我远迈。弃此荪芷。袭彼萧艾。虽曰幽深。
岂无颠沛。言念君子。不遐有害。”

七

“人生寿促，天地长久。百年之期，孰云其寿。思欲登仙，
以济不朽。”揽辔踟蹰，仰顾我友。

八

我友焉之。隔兹山冈。谁谓河广。一苇可航。徒恨永离。
逝彼路长。瞻仰弗及。徙倚徬徨。

九

良马既闲。丽服有晖。左揽繁弱。右接忘归。风驰电逝。
蹑景追飞。凌厉中原。顾盼生姿。

十

携我好仇。载我轻车。南凌长阜。北厉清渠。仰落惊鸿。
俯引渊鱼。盘于游田。其乐只且。

十一

凌高远眄，俛仰咨嗟。怨彼幽絷，邈尔路遐。虽有好音，
谁与清歌。虽有妹颜，谁与发华。仰讯高云，俛托轻波。
乘流远遁，抱恨山阿。

十二

轻车迅迈，息彼长林。春木载荣，布叶垂阴。习习谷风，
吹我素琴。交交黄鸟，顾俦弄音。感悟驰情，思我所钦。
心之忧矣，永啸长吟。

十三

“浩浩洪流，带我邦畿。萋萋绿林”，奋荣扬晖。鱼龙瀺灂，
山鸟群飞。驾言出游，日夕忘归。思我良朋，如渴如饥。
愿言不获，怆矣其悲。

十四

息徒兰圃，秣马华山。流磻平皋，垂纶长川。目送归鸿，
手挥《五弦》。俛仰自得，游心太元。嘉彼钓叟，得鱼忘筌。
郢人逝矣，谁与尽言。

十五

闲夜肃清，朗月照轩。微风动褂，组帐高褰。旨酒盈樽，
莫与交懽。鸣琴在御，谁与鼓弹。仰慕同趣，其馨若兰。
佳人不存，能不永叹。

十六

乘风高游，远登灵丘。托好《松乔》，携手俱游。朝发《太华》，
夕宿神州。弹琴咏诗，聊以忘忧。

十七

《琴诗》自乐，远游可珍。含道独往。弃智遗身。寂乎无累。
何求于人。长寄灵岳，怡志养神

十八

流俗难悟，逐物不还。至人远鉴，归之自然。万物为一，
四海同宅。与彼共之，予何所惜？生若浮寄，暂见忽终。
世故纷纭，弃之八成。泽雉虽饥，不愿园林。安能服御，
劳形苦心。身贵名贱，荣辱何在？贵得肆志，纵心无悔。

十九

双鸾匿景曜，戢翼太山崖。抗首漱朝露，晞阳振羽仪。
长鸣戏云中，时下息兰池。自谓绝尘埃，终始永不亏。
何意世多艰，虞人来我疑。云网塞四区，高罗正参差。
奋迅势不便，六翮无所施。隐姿就长缨，卒为时所羁。
单雄翻孤逝，哀吟伤生离。徘徊恋俦侣，慷慨高山陂。
鸟尽良弓藏，谋极身心危。吉凶虽在己，世路多崄巇。
“安得反初服，抱玉宝六奇。逍遥游太清，携手长相随。”